Kamala Harris

Kamala Devi Harris ( , ; 20-oktabr 1964-yilda tugʻilgan) amerikalik siyosatchi, yurist hamda 49- va amaldagi Amerika Qoʻshma Shtatlari vitse-prezidentidir. U AQSh tarixida eng yuqori lavozimda ishlaydigan ilk ayol rasmiy hamda ilk afroamerikalik va osiyolik amerikalik vitse-prezidentdir. Demokratlar partiyasi aʼzosi boʻlgan Harris 2011-yildan 2017-yilga qadar Kaliforniya bosh prokurori, 2017-yildan 2021-yilga qadar esa Kaliforniyadan AQSh senatori vazifalarini bajargan. 2020-yilgi prezidentlik saylovlarida Harris Joe Bidenning yordamchisi (vitse-prezident) sifatida qatnashib, amaldagi prezident Donald Trump va vitse-prezident Mike Pence ustidan gʻalaba qozonishdi.

Kaliforniya shtatining Oakland shahrida tugʻilgan Harris Howard universiteti va Hastings huquq kollejini (Kaliforniya universiteti) tugatgan. 2003-yilda San Francisco okrug prokurori etib saylangan. 2010-yilda Kaliforniya bosh prokurori etib saylandi. 2014-yilgi Kaliforniya bosh prokurorlik saylovlarida ham gʻalaba qozonib, ikkinchi muddatga qayta saylandi. Harris 2017-yildan 2021-yilga qadar Kaliforniyadan kichik AQSh senatori lavozimini bajargan. U 2016-yilgi Senat saylovida Loretta Sanchez ustidan gʻalaba qozondi va buning ortidan AQSh senatida faoliyat yuritgan ikkinchi afroamerikalik ayol va birinchi janubiy osiyolik amerikalik boʻldi. U Senat sud majlislari davomida Trump administratsiyasi rasmiylarini, jumladan jinsiy zoʻravonlikda ayblangan Oliy sudga ikkinchi nomzod Brett Kavanaughni soʻroq qilganligini bilan obroʻ qozondi.

Dastlabki hayoti 
Kamala Devi Harris Kaliforniya shtatining Oakland shahrida 1964-yil 20-oktyabrda dunyoga kelgan. Onasi Shyamala Gopalan hind biologi boʻlib, 1958-yili 19 yoshida Hindistondan AQShga oziqlanish va endokrinologiya boʻyicha Berkeleydagi Kaliforniya universiteti talabasi oʻlaroq kelgan; Gopalan 1964-yilda falsafa doktori boʻlgan. Harrisning otasi — Donald J. Harris, Stanford universitetida iqtisod boʻyicha professor boʻlib, 1961-yilda Britaniya Yamaykasidan AQShga, UC Berkeleyda oʻqish uchun kelgan; 1966-yilda iqtisod boʻyicha falsafa doktori boʻlgan. Afroyamaykalik kelib chiqishga ega boʻlgan Donald Harris boʻlajak rafiqasi Shyamala Gopalan bilan ilk marta fuqarolik huquqlari harakati orqali uchrashgan.

Ilk karyerasi (1990-2004) 
1990-yilda Xarris Kaliforniyaning Alameda okrugida tuman prokurori oʻrinbosari lavozimiga ishga qabul qilindi va u yerda uni “ko'p narsaga qodir prokuror” deb atashgan. 1994-yilda Kaliforniya Assambleyasi boshlig'i Villi Braun, o'sha paytda Xarris bilan uchrashib, uni shtatdagi "Ishsizlik sug'urtasi bo'yicha apellyatsiya kengashi"ga, keyinroq Kaliforniya tibbiy yordam komissiyasiga prizident etib tayinladi. Xarris 1994-yilda o'z vazifalarini bajarishdan olti oylik ta'tilga chiqdi, keyin esa u kengashlarda o'tirgan yillar davomida prokuror sifatida qayta ishladi. Xarrisning Braun bilan aloqasi Kaliforniya siyosiy rahbarlarining komissiyalardagi daromadli lavozimlarga "do'stlari va sodiq siyosiy askarlar"ni tayinlash namunasi sifatida ommaviy axborot vositalarida qayd etilgan. Xarris o'z ishini himoya qildi.

1998-yil fevral oyida San-Fransisko tuman prokurori Terens Hallinan Xarrisni tuman prokurori yordamchisi sifatida ishga oldi. U yerda u shaxar jinoiy bo'limining boshlig'i bo'lib, beshta boshqa advokatni nazorat qildi, u yerda qotillik, o'g'irlik, talonchilik va jinsiy zo'ravonlik holatlari, xususan, uchta ish tashlash holatlari bo'yicha jinoiy ish ko'rdi. 2000-yilda Xarris Xallinanning yordamchisi Darrell Salomon bilan  21-taklif ustida to'qnashgani haqida xabar berilgan edi, bu esa prokurorlarga voyaga yetmaganlar sudida emas, balki Oliy sudda voyaga etmagan ayblanuvchilarni ko'rib chiqish imkoniyatini berdi. Xarris qabul qilingan choraga qarshi harakat olib bordi. Salomon Xarrisga Prop 21 haqidagi ommaviy axborot vositalarining so'rovlarini yo'naltirishga qarshi chiqdi. Xarris Salomon ustidan shikoyat qildi va ishdan ketdi.

2000-yil avgust oyida Xarris San-Fransisko shahar hokimiyatiga ishga kirdi va shahar advokati Luiza Renning huzurida ishladi. Xarris bolalarga nisbatan zo'ravonlik va beparvolik holatlarini ifodalovchi Oila va bolalar xizmatlari bo'limini boshqargan.

Nashrlar 
Harris ikkita nofantastik kitob va bitta bolalar uchun moʻljallangan kitob muallifidir.

Galereya

Manbalar

Havolalar 

  
 
 Kamala Harris PolitiFactda 

1964-yilda tugʻilganlar
Yashayotgan insonlar
AQSh vitse-prezidentlari
Amerikalik siyosatchilar